CELEX: 52015PC0407
Language: et
Date: 2015-08-26
Title: Ettepanek: NÕUKOGU OTSUS, millega määratakse kindlaks Euroopa Liidu nimel riigihankekomitees võetav seisukoht, mis käsitleb Ukraina ühinemist riigihankelepinguga

EUROOPA KOMISJON
            Brüssel,26.8.2015
            COM(2015) 407 final
            2015/0181(NLE)
            Ettepanek:
            NÕUKOGU OTSUS,
            millega määratakse kindlaks Euroopa Liidu nimel riigihankekomitees võetav seisukoht, mis käsitleb Ukraina ühinemist riigihankelepinguga
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               13. detsembril 2012 esitas Ukraina taotluse WTO riigihankelepinguga ühinemiseks. Riik esitas 7. märtsil 2014, 28. oktoobril 2014, 27. aprillil 2015, 27. mail 2015 ja 29. juunil 2015 muudetud ettepanekud osalemise ulatuse kohta.
            
            
               Komisjon pidas liidu nimel läbirääkimisi turu avamisega seotud mitmesuguste kohustuste üle, mida Ukraina on esitanud nii kahepoolses vormis kui ka WTO riigihankekomitees.
            
            
               Ukraina esitas lepingu omapoolse lõpliku sõnastuse ettepaneku WTO riigihankekomitees. Järgnevalt on esitatud lepingu Ukraina-poolse lõpliku sõnastuse kokkuvõte ja komisjoni hinnang sellele.
            
            
               Otsus võimaldab komisjonil väljendada liidu arvamust Ukraina ühinemise kohta WTO riigihankekomitees. 
            
            
               •Kooskõla poliitikavaldkonnas kehtivate sätetega
            
            
               
                  Tegemist on tavapärase menetlusega, mida järgitakse, kui komisjonil on tarvis väljendada liidu arvamust kolmanda riigi ühinemise kohta WTO riigihankekomitees.
               
            
            
               •Kooskõla Euroopa Liidu muude poliitikavaldkondadega
            
            
               Ei kohaldata.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Euroopa Liidu toimimise lepingu artikli 218 lõikes 9 on sätestatud, et kui rahvusvahelise lepingu alusel loodud organis on vaja vastu võtta õigusliku toimega otsus, võtab nõukogu komisjoni ettepaneku alusel vastu otsuse, millega kehtestatakse liidu nimel võetavad seisukohad. Riigihankekomitee otsus, millega sätestatakse Ukraina ühinemise tingimused, kuulub ELi toimimise lepingu artikli 218 lõike 9 reguleerimisalasse, kuna otsuse võtab vastu rahvusvahelise lepingu alusel loodud organ ning otsusel on õiguslik toime.
            
            
               •Subsidiaarsus (ei kuulu liidu ainupädevusse)
            
            
               ELil on ainupädevus kaubandusega seotud küsimustes. Kooskõlastatud tegevus liidu tasandil aitab parimal viisil tugevdada positsiooni kolmandate riikide suhtes.
            
            
               •Proportsionaalsus
            
            
               Ei kohaldata.
            
            
               •Vahendi valik
            
         
         
            
               Euroopa Liidu toimimise lepingu artikli 218 lõikes 9 on sätestatud, et kui rahvusvahelise lepingu alusel loodud organis on vaja vastu võtta õigusliku toimega otsus, võtab nõukogu komisjoni ettepaneku alusel vastu otsuse, millega kehtestatakse liidu nimel võetavad seisukohad.
            
            
               3.JÄRELHINDAMISTE TULEMUSED, KONSULTEERIMINE SIDUSRÜHMADEGA JA MÕJUHINNANGUD
            
            
               •Järelhindamised/ kehtivate õigusaktide toimivuskontroll
            
            
               Ei kohaldata.
            
            
               •Konsulteerimine sidusrühmadega
            
            
               Ei kohaldata.
            
            
               •Eksperdiarvamuste kogumine ja kasutamine
            
            
               Ei kohaldata.
            
            
               •Mõju hindamine
            
            
               Kolmanda riigi ühinemise puhul rahvusvahelise lepinguga, milles liit on lepinguosaline, ei ole vaja mõjuhinnangut.
            
            
               •Õigusloome kvaliteet ja lihtsustamine
            
            
               Ei kohaldata.
            
            
               •Põhiõigused
            
            
               Ei kohaldata.
            
            
               4.MÕJU EELARVELE
            
            
               Puudub.
            
            
               5.MUUD KÜSIMUSED
            
            
               •Rakenduskavad ning seire-, hindamis- ja aruandluskord
            
            
               Ei kohaldata.
            
            
               •Selgitavad dokumendid (direktiivide puhul)
            
         
         
            
               Ei kohaldata.
            
            
               •Ettepaneku teatavate sätete üksikasjalik selgitus
            
            
               Lepingu Ukraina-poolne lõplik sõnastus 
            
            
               Turulepääsuga seotud kohustused (lepinguga hõlmatud üksused, kaubad, teenused ja ehitusteenused)
            
            
               Piirmäärad
            
            
               Ukraina pakutud piirmäärad erinevate lisade jaoks vastavad riigihankelepingu osaliste kohaldatavatele piirmääradele.
            
            
               Üksused
            
            
               Lisas 1 („Keskvalitsusasutused”) esitab Ukraina määratlusepõhist lähenemisviisi järgides väga suure arvu keskvalitsusasutusi. See lisa hõlmab selliste üksuste soovituslikku loetelu. Selles ei ole märkusi erandite või reservatsioonidega.
            
            
               Lisas 2 („Keskvalitsusest madalama taseme valitsusasutused”) esitab Ukraina suure arvu määratluse kohaselt keskvalitsusest madalama taseme asutusi ning lisab nende asutuste soovitusliku nimekirja. Selles ei ole märkusi erandite või reservatsioonidega.
            
            
               Lisas 3 („Muud üksused”) annab Ukraina riigihankelepingu osalistele juurdepääsu riigihangetele väga paljudes kommunaalteenuste sektorites vastavalt määratlusele ja lisab nende soovitusliku nimekirja, nagu EL nõudis.
            
            
               Ukraina lisas lisale 3 ELi märkusest inspireerituna oma märkuse, milles välistab riigihanked sidusettevõtjatelt või ühisettevõtetelt.
            
            
               Kaubad
            
            
               Lisas 4 esitab Ukraina kõik lepinguga hõlmatud üksuste tarnitavad kaubad.
            
            
               Teenused
            
            
               Lisas 5 esitab Ukraina kõik lepinguga hõlmatud üksuste tarnitavad teenused mõnede eranditega. Need puudutavad rahvusvaheliste vahendusasutuste teenuseid, rahvusvahelisi kaubanduslikke arbitraaže ja vaidluste lahendamist tarnijaga; finantsasutuste teenuseid, mis on seotud laenuressursside ja vahendite hankimisega tarnija põhikapitali tarbeks; teadus- ja arendusteenuseid ning Ukraina Riigipanga osutatavaid finants- ja nendega seotud teenuseid. Need erandid on piiratud nii arvult kui sisult.
            
            
               Ehitusteenused
            
            
               Lisas 6 võimaldab Ukraina juurdepääsu kogu CPC prov jaotisele 51. Selles ei võimaldata juurdepääsu ehitustööde kontsessioonilepingutele.
            
            
               Üldmärkused
            
            
               Lisale 7 lisab Ukraina kaks märkust. Need käsitlevad ehitusteenuste riigihankeid välismaal asuvate diplomaatiliste esinduste poolt ning riigihankeid, mis on seotud turvapaberi, pangatähtede, müntide ja tundliku sisuga dokumentidega, mida lepingu Ukraina-poolne sõnastus ei hõlma.
            
            
               Ukraina õigusaktid
            
         
         
            
               Ukraina õigusaktid riigihangete valdkonnas on mittediskrimineerivad. Selles puuduvad sätted, mis võimaldavad kodumaistele tarnetele ja tarnijatele sooduskohtlemist võrreldes välismaiste tarnete või tarnijatega. Ukraina riigihankeid käsitlevad õigusaktid tunduvad olevat avatud, läbipaistvad ja mittediskrimineerivad, mis on kooskõlas riigihankelepingu nõuetega.
            
            
               Komisjoni hinnang lepingu Ukraina-poolsele sõnastusele
            
            
               Ukraina lõpliku sõnastuse ettepanekuga on ette nähtud keskasutuste, madalama tasandi asutuste ja kommunaalteenuste sektoris tegutsevate üksuste, kaupade, teenuste ja ehitusteenuste ulatuslik katvus. Seetõttu on see rahuldav ja vastuvõetav. Ukraina riigihankelepinguid käsitlevad õigusaktid on kooskõlas riigihankelepinguga.
            
            
               Asjaolu tõttu, et Ukraina esitab lisas 1 põhjaliku üksuste loetelu, peaks Ukraina kaupade, teenuste, tarnijate ja teenuseosutajate juurdepääs lepinguga hõlmatud ELi riigihangetele vastama ELi 1. lisa 2. jao punktis 2 sätestatule, mis tähendab juurdepääsu keskvalitsuse tasandi hankijate hangetele, nagu loetletud lisas 1.
            
            
               Soovitus
            
            
               Ukraina ühinemine riigihankelepinguga avaldab tõenäoliselt väga positiivset mõju rahvusvahelise riigihangete turu täiendavale avamisele, kuna riigihankelepingu osaliste arv suureneb ja see õhutab ka teisi riike riigihankelepinguga ühinema. Komisjon soovitab, et lepingu Ukraina-poolne lõplik sõnastus võetaks vastu eespool nimetatud tingimustel.
            
            
               Sellest tulenevalt tehakse ettepanek, et komisjonile antaks volitused väljendada riigihankekomitees liidu seisukohta Ukraina ühinemise toetamiseks, mis kajastuks riigihankekomitee otsuses Ukraina ühinemise kohta.
            
            
            
               2015/0181 (NLE)
            
            
               Ettepanek:
            
            
               NÕUKOGU OTSUS,
            
            
               millega määratakse kindlaks Euroopa Liidu nimel riigihankekomitees võetav seisukoht, mis käsitleb Ukraina ühinemist riigihankelepinguga
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti artikli 207 lõike 4 esimest lõiku koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)13. detsembril 2012 esitas Ukraina taotluse riigihankelepinguga ühinemiseks.
            
            
               (2)Ukraina kohustused seoses riigihankelepingu reguleerimisalaga on välja toodud lepingu temapoolses lõplikus sõnastuses,
            
            
               (3)Ukraina lõpliku sõnastuse ettepanekuga on ette nähtud keskasutuste, madalama tasandi asutuste ja kommunaalteenuste sektoris tegutsevate üksuste, kaupade, teenuste ja ehitusteenuste ulatuslik katvus. Seetõttu on see rahuldav ja vastuvõetav. Ukraina ühinemise tingimused, mis on esitatud käesoleva otsuse lisas, on kajastatud riigihankekomitee otsuses Ukraina ühinemise kohta,
            
            
               (4)Ukraina ühinemine riigihankelepinguga avaldab tõenäoliselt positiivset mõju rahvusvahelise riigihangete turu täiendavale avamisele,
            
         
         
            
               (5)Riigihankelepingu XXII artikli lõikes 2 on sätestatud, et iga WTO liige võib riigihankelepinguga ühineda tingimustel, milles peavad kokku leppima kõnealune liige ja lepinguosalised ning mis on märgitud riigihankekomitee otsuses.
            
            
               (6)Sellest tulenevalt on vaja kindlaks määrata seisukoht, mis võetakse riigihankekomitees liidu nimel seoses Ukraina ühinemisega,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Euroopa Liidu nimel riigihankekomitees võetav seisukoht on kiita Ukraina ühinemine riigihankelepinguga heaks, võttes arvesse käesoleva otsuse lisas sätestatud eritingimusi.
            
            
               Artikkel 2
            
            
               Käesolev otsus jõustub selle vastuvõtmise päeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
      
    ---documentbreak--- 
      
         
               EUROOPA KOMISJON
            Brüssel,26.8.2015
            COM(2015) 407 final
            LISA
            järgmise dokumendi juurde:
            Ettepanek: nõukogu otsus,
            millega määratakse kindlaks Euroopa Liidu nimel riigihankekomitees võetav seisukoht, mis käsitleb Ukraina ühinemist riigihankelepinguga
            
               
         
         
            
               LISA
            
            
               ELi TINGIMUSED UKRAINA ÜHINEMISELE RIIGIHANKELEPINGUGA
            
            
               Ukraina ühinemisel riigihankelepinguga sõnastatakse Euroopa Liidu kohustusi käsitleva I liite 1. lisa 2. jao 2. punkt (ELi liikmesriikide keskvalitsuste tasandi hankijad) järgmiselt: 
            
            
               „2. Iisraeli, Montenegro, Moldova Vabariigi ja Ukraina kaupade, teenuste, tarnijate ja teenuseosutajate puhul järgmiste keskvalitsuste tasandi hankijate hanked.”